Ǹdzóe biá. Ai mvɛ́d miǹsaŋ. Dávid. 2Ǎ Zāmbá, wógó ma ǹyón, vógólo ngogolán dzama. 3Á suga sí, ńgɔ malɔ́ŋ wa ekígá, ǹnə́m ó sə̄ kig fə ma âbum. Á ńkōm yā wádaŋ ma oyǎb á yōb ńgɔ kələ́ ai ma. 4Amú ó nə ma asɔbɔ́, ngul ndá kɔ̄a yǎ mātúb miǹzízíŋ étēde. 5Mayi nâ mə́ tɔ̄bɔ̄ ébə̌m dzóe á bisəb bisəb, mə yáda wa á məfǎb á sí. 6Wa, Zambá, ó ngādzála miǹnyián myáma o və́ə́ fə ébá bámbádā dzwé dóe ngab elíg dzābá. 7Á mə̄lú mə́ ńkúkúmá, báág mə̄lú məfə́ á yób: mim̀bú míé mí və̄ŋán bisəb ! 8Á yə́gə́bə̄ á mvēndé á ńgúmā étɔá ósū Zāmbá ! Bɔ̌ naa m̀baalán mətǐŋ ai bə́bə́lá bí bāālā nyé. 9Eyɔ̌ŋ tē hḿ māyi yia dzwé dóe biá təge yə súg, ású yə̄ nâ mə́ kpáán mətǐŋ máma amǒs ósə.